অভিষেকের কপ্টার বিভ্রাট! রামপুরহাটের কর্মসূচি বদল হতে পারে

ওয়েবডেস্ক- কপ্টার (Abhishek’s chopper) বিভ্রাটে পড়ল অভিষেক বন্দ্যোপাধ্যায়ের (Abhishek Banerjee) কপ্টার। বীরভূমে (Birbhum) প্রচারে যাচ্ছিলেন তিনি। মঙ্গলবার বেহালা ফ্লাইং ক্লাব (Behala Flying Club) থেকে কপ্টার ওড়ার কথা ছিল, কিন্তু সেই কপ্টার ওড়ার অনুমতি পেল না। কারণ অসামরিক উড়ান নিয়ন্ত্রক সংস্থা ডিজিসিএ-র তরফে অনুমতি না মেলায় গন্তব্যের দিকে রওনা হতে পারেননি অভিষেক। এখনও অনিশ্চিত! ফ্লাইং ক্লাবেই প্রায় এক ঘণ্টার বেশি সময় ধরে আটকে থাকতে হয় অভিষেককে। গোটা এই ঘটনায় ষড়যন্ত্রের তত্ত্ব অভিযোগ আনছে তৃণমূল। এদিকে শাসক দলের অভিযোগ উড়িয়ে দিয়েছে ডিজিসিএ।

জোর কদমে প্রচার শুরু করেছেন অভিষেক বন্দ্যোপাধ্যায়। ‘আবার জিতবে বাংলা’ নামে জেলায় জেলায় প্রচার শুরু করেছেন অভিষেক বন্দ্যোপাধ্যায়। এর আগে বারুইপুরে, আলিপুরদুয়ারে পর আজ বীরভূমে প্রচার চালাবেন অভিষেক। সেখানে গিয়ে বাংলাদেশে পুশব্যাক সোনালি খাতুনের সঙ্গে দেখা করবেন অভিষেক। আজ, মঙ্গলবার বীরভূমের রামপুরহাটে যাওয়ার কথা ছিল অভিষেকের। সেখানে রওনা হওয়ার উদ্দেশেই এদিন বেহালা ফ্লাইং ক্লাবে যান তিনি। তারাপীঠের মন্দির দর্শনের পর জনসভায় যোগ দেওয়ার কথা ছিল তাঁর। রামপুরহাট হাসপাতাল পরিদর্শনের কথাও ছিল তাঁর। কপ্টার আটকে যাওয়ার কর্মসূচিতে বদল আনতে হয়েছে অভিষেকের।

আরও পড়ুন- ‘কমিশন ভুল ভাল কাজ করছে’, গঙ্গাসাগর থেকে SIR নিয়ে তোপ মুখ্যমন্ত্রীর

রামপুরহাট হাসপাতাল পরিদর্শনেও যাওয়ার কথা আছে তাঁর। কপ্টার আটকে যাওয়ায় কর্মসূচিতে বদল আনতে হয়েছে অভিষেককে। সূত্রের খবর, সড়কপথেই বীরভূমে যাওয়ার সিদ্ধান্ত নিয়েছিলেন তিনি। পরে ফের মেলে অনুমতি। তারাপীঠ দর্শন সেরে সেখানে রাত্রিবাসও করতে পারেন অভিষেক। তবে কোন কর্মসূচিতে যোগ দেবেন সেটা এখনও স্পষ্ট নয়।