বীরভূমে যুবতীকে লক্ষ্য করে পর পর গুলি, অভিযোগ স্বামীর দিকে

বীরভূম: ‘শুট আউট’ বীরভূমে (ShootOut Birbhum)! যুবতীকে লক্ষ্য করে চলল এলোপাথাড়ি গুলি। বীরভূমের নলহাটির (Nalhati Birbhum) ৮নং ওয়ার্ডের বিদুপাড়ার যুবতীকে লক্ষ করে পর পর চারটি গুলি চলে। গুলিতে গুরতর জখম যুবতীকে উদ্ধার করে রামপুরহাট গভর্নমেন্ট মেডিক্যাল কলেজ ও হাসপাতালে ভর্তি করা হয়। অভিযোগ তীর যুবতীর স্বামীর বিরুদ্ধে।

সূত্রের খবর, গুলিবিদ্ধ যুবতী একটি বিউটি পার্লারের মালিক। তার নাম সীমা খাতুন। তিনি বিউটিপার্লার বন্ধ হয়ে বাড়ি ফিরেছিলেন। সেই সময় তাকে পয়েন্ট ব্ল্যাঙ্ক রেঞ্জ থেকে পর পর চারটি গুলি ছোড়ে। দুটি গুলি লাগে হাতে দুটি কোমরে। শব্দ শুনে ছুটে যান স্থানীয়েরা। রক্তাক্ত অবস্থায় সীমাকে উদ্ধার করে রামপুরহাট সরকারি মেডিক্যাল কলেজ ও হাসপাতালে নিয়ে যাওয়া হয়। আশঙ্কাজনক অবস্থায় হাসপাতালে চিকিৎসাধীন রয়েছেন তিনি। গোটা ঘটনায় অভিযোগের তির যুবতীর স্বামীর দিকে।তদন্তকারীদের অনুমান, সম্ভবত সম্পর্কের টানাপড়েনের জেরেই এই ঘটনা ঘটিয়েছেন রজু। কে বা কারা তাকে গুলি করেছে তা জানতে তদন্ত শুরু করেছে নলহাটি থানার পুলিশ।