SIR আতঙ্ক! বীরভূমে আত্মঘাতী বৃদ্ধ

ওয়েব ডেস্ক : এসআইআর (SIR) আতঙ্ক! আত্মঘাতী (Suicide) হলেন এক বৃদ্ধ। জানা গিয়েছে, ঘটনাটি ঘটেছে বীরভূমের (Birbhum) ইলামবাজার ব্লক খয়েরবুনি গ্রামে। সম্প্রতি পানিহাটিতেও একই ধরণের ঘটনা ঘটেছিল। তার পরে এবার বীরভূমে এমন ঘটনা ঘটল। এই ঘটনায় চাঞ্চল্য ছড়িয়েছে এলাকায়।

জানা গিয়েছে, বীরভূমের (Birbhum) ইলামবাজর থানার অন্তর্গত স্কুল বাগান গ্রামে মেয়ের বাড়িতে এসেছিলেন ক্ষীতীশ মজুমদার। তিনি এসআইআর নিয়ে দীর্ঘদিন ধরে আতঙ্কে ছিলেন। এর পরে গলায় দড়ি দিয়ে তিনি আত্মঘাতী হয়েছেন বলে খবর। পরিবার ও স্থানীয় তৃণমূলের তরফে দাবি করা হয়েছে, দীর্ঘদিন ধরে এসআইআর নিয়ে আতঙ্কিত ছিলেন তিনি। তার কারণেই আত্মহত্যা করেছেন বৃদ্ধ।

আরও খবর : এখানে হ্যাচাক লাইটের আলোয় আলোকিত হন মা জগদ্ধাত্রী!

তৃণমূল নেতৃত্বের তরফে বলা হয়েছে, যেদিন থেকে এসআইআর (SIR) বা এনআরসি-র কথা শুনেছে মানুষ। তার পর থেকেই আতঙ্কিত হয়ে পড়েছে মানুষ। এই মৃত্যুর দায়কে বিজেপি সরকারকে নিতে হবে। ইলামবাজার ব্লক প্রেসিডেন্ট ফজলুর রহমান বলেন, মেয়ের বাড়িতে বেড়াতে এসেছিলেন বৃদ্ধ। কিন্তু প্রথম থেকেই এসআইআর নিয়ে আতঙ্কিত ছিলেন। তিনি আরও বলেছেন, এসআইআর-এর জন্য যে নথিপত্র চাওয়া হয়েছে, তা অনেকের কাছে নেই। ফলে ভোটার তালিকা থেকে বাদ যেতে পারে নাম। তা নিয়ে অনেকে আতঙ্কে রয়েছেন। এক জন নয়। এসআইআর-এর কারণে আরও অনেক মানুষ আত্মহত্যা করতে পারেন।

অন্যদিকে এসআইআর (SIR) আতঙ্কে সম্প্রতি আত্মঘাতী হয়েছেন উত্তর ২৪ পরগনার পানিহাটির বাসিন্দা প্রদীপ কর। ‘সুইসাইড নোটে’ সেই কথা উল্লেখ করেছেন তিনি। যা নিয়ে সরগরম রয়েছে রাজ্য রাজনীতি। অন্যদিকে কোচবিহারেও আত্মহত্যার চেষ্টা করেন একজন। এর পরেই, বীরভূমের ইলামবাজারে এসআইআর-এর ভয়ে আত্মহত্যা করলেন এক বৃদ্ধ।